
Pobuna protivsistema! 



Ovaj i ovakav sistem je u slobodnom 
padu ka varvarstvu, i to je sada jasno go- 
tovo svima. Osim nekolicini upeglanih 
političarskih njuški i njihovih policijsko- 
fašističkih protuva, kojima ovakav sistem 
omogućava da žive nemerljivo bolje od ve- 
ćine populacije, organizujući, pomažući 
i štiteći pljačku za gazde, narodu u Srbiji 
je više nego jasno da ovakav način života 
i proizvodnje nema nikakvu budućnost. 
Pobuna protiv ovakvog sistema postaje 
obaveza za svakog radnika koji ne želi da 
on i njegovi potomci žive u gladi, bedi i 
siromaštvu. 

Varnica se približila buretu baruta... 

Masovne pobune su spontani odgovor 
naroda na represiju koju nad njima vrši 
vladajuća klasa. One mogu biti pokrenu- 
te malim stvarima, i istorija nam pokazuje 
da neki „sitni” događaji mogu da posluže 
kao okidači masovnog nezadovoljstva koje 
se taloži u radnim ljudima. Zbog toga ne 
treba da čudi ukoliko nedostatak ulja i še- 
ćera, ili, kako je to najavio direktor ,,Im- 
leka“ pre neki dan, nestašica mleka bude 
upravo jedan takav okidač masovnog 
nezadovoljstva. Brutalna represija koja se 


sprovodi u Beogradu putem polupriva- 
tizacije javnog prevoza kroz firmu „Bus 
Plus“ može biti još jedan takav slučaj. 
Nedelje koje dolaze će pokazati šta će biti 
varnica, ono što je nesumnjivo je da se 
nalazimo na buretu baruta - radničkog 
gneva koji samo čeka mesto i način da 
eksplodira. 

Nije bez razloga međunarodna pro- 
ceniteljska firma D&B, koja za potrebe 
kapitalističkog sistema određuje nivo 
„rizičnosti” različitih država, odlučila da 
prošle nedelje Srbiju iz grupe zemlja sa 
umerenim rizikom svrsta među visoko- 
rizične zemlje sa „naznakom pogoršanja 
trenda rejtinga”. Činjenica da je tokom 
avgusta ove godine stvoren budžetski 
deficit od čak 105 milijardi dinara, do- 
voljno govori o situaciji u kojoj se kao 
društvo nalazimo. Naravno, suočeni sa 
krizom koju ovaj sistem ne može da reši, 
budući da mu je kriza prirođena, bedni 
političarski gadovi koji nam upravljaju 
životima okreću se onome što najbolje 
znaju - rasprodaji imovine koju su ge- 
neracije i generacije radnica i radnika 
stvarale. Pa tako sve više slušamo o tome 
kako se ,,Jat“ i ,,Telekom“ nalaze na spisku 


za što skoriju privatizaciju, a da će ih ubrzo 
pratiti i ono malo preostalih preduzeća 
koja funkcionišu. Masovna pobuna protiv 
sistema postaje, stoga, sve logičniji izbor 
opljačkanih masa. 

Kapitalistički sistem je globalni problem 

No, uvek treba znati da masovne pobune 
nemaju dugoročnu perspektivu, odnosno 
ono što se nj ima dobij a j e veoma ograničeno, 
ukoliko nisu dobro organizovane, i ukoliko 
ne postoji pokret koji može da organizuje, 
da raste na sukobima sa vladajućom kla- 
som, ali i koji može da služi kao bitan faktor 
odbrane prava izborenih u tim borbama. 
Stoga je nužnost organizovanja u borbene, 
antikapitalističke organizacije jasna svim 
revolucionarnim radnicima koji uspevaju 
da sagledaju osnovne protivrečnosti sveta u 
kome obitavamo. 

Kapitalistički sistem je globalni problem, 
i borba protiv njega je nužna na svakoj 
tački planete ako želimo da se prekine 
ova spirala ratova, nasilja i eksploatacije. 
Antikapitalistički otpor je, stoga, takođe 
globalni fenomen. Zbog toga u nastavku 
Direktne akcije čitajte o tome kako se 
radnice i radnici širom sveta, a u poslednjih 
nekoliko dana posebno u Španiji i Grčkoj, 
suprotstavljaju beskrupuloznim napadima 
na svoj život, zdravlje i dostojanstvo. 

Da li ste 
znali o 

...da su širom sveta že- 
ne, za isti posao koji ra- 
de i muškarci, plaćene u 
proseku 36% manje od 
muškaraca? 

Ч _ J 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


“ISTORIJA J E IST0VREMEN0 SL0B0DA I NUŽNOST” (Antonio Gramši) 














AKTUEINO 



Žestoho ispred pariamenta u Madridu 


Demonstranti nisu stajali mirno pred policijskom brutalnošću, već su se žestoko 
i odlučno branili. 

j METALNE BARIKADE ISPRED ZGRADE 
Гј _KONGRESA U MADRIDU 


Žestoki sukobi izbili su prekjuče u 
Madridu kada se nekoliko hiljada de- 
monstranata okupilo na trgu Plaza de 
Neptuno u centru Madrida s ciljem da 
krenu ka zgradi parlamenta. Međutim, 
njihov put ka glavnom ulazu u 
parlament je bio blokiran metalnim 
ogradama, policijskim vozilima i sto- 
tinama pripadnika španske policije u 
opremi za razbijanje demonstracija. 
Demonstranti su počeli da uklanjaju 
barikade, na šta je policija reagovala 
udarajući okupljene palicama i is- 
paljujući u njih gumene metke. Više 
od 60 ljudi je povređeno, a nekoliko 
desetina uhapšeno. Demonstranti 
nisu stajali mirno pred policijskom 
brutalnošću, već su se žestoko i 
odlučno branili. 

U ovoj akciji angažovano je 1.500 
pripadnika interventne policije, što 
predstavlja više od polovine ukupnog 
broja policajaca Španije zaduženih za 
razbijanje demonstracija. Protest ko- 
jim je dominirao slogan „Zauzmimo 
kongres” se održao u trenutku dok se 
španska vlada pripremala da usvoji 
nove mere štednje koje imaju cilj da 
ograniče ili potpuno ukinu prevreme- 
no penzionisanje i poreske olakšice, 
i da uvedu nove poreze (npr. na 
ispuštanje ugljen-dioksida) i zamrznu 
penzije. 


Deo demonstranata koji sebe naziva 
„Indignados” (Ogorčeni), rekli su da 
je akcija „Zauzmimo kongres” pro- 
test protiv „otimanja” demokratije. 
„Vlado, podnesi ostavku”, vikali su 
mnogi demonstranti. „Мапје polici- 
je, više obrazovanja”, uzvikivali su dru- 
gi. Mnogi su držali ruke u vazduhu 
i vikali: „Ruke uvis, ovo je pljačka!” 
aludirajući na to da siromašni plaćaju 
za krizu, dok bankari bivaju zaštićeni. 

Po španskom zakonu, ljudi koji 
su predvodili demonstracije oko 
parlamenta mogu biti osuđeni na 
godinu dana zatvora jer su „опе- 
mogućili poslovanje firmi u tom 
krugu”. 

350.000 na ulicama Atine 

U trenutku kad završavamo broj sti- 
žu vesti iz Grčke gde je celodnevni 
generalni štrajk protiv „mera štednje u 
protekao obeležen masovnim i bor- 
benimdemonstracijama.Mitingnatrgu 
Sintagma u Atini, na kome se okupilo 


oko 350.000 ljudi, prerastao je u žesto- 
ke sukobe kada je policija bacila suza- 
vac na masu, na šta su demonstranti 
uzvratili kamenicama i molotovljevim 
koktelima. Pripadnici policije koristili 
su i biber gas i omamljujuće bombe 
kako bi potisnule demonstrante od 
zgrade parlamenta. Do trenutka slanja 
ovog broja u štampu još uvek nije po- 
tvrđen broj povređenih i uhapšenih. 
Prema poslednjim vestima, sukobi na 
Sintagmi su prestali, ali još uvek traju 
u drugim delovima grada. 

Ovo je jedna od najvećih akcija 
radnika Grčke protiv brutalnih 
mera štednje u poslednjih nekoliko 
meseci. Generalnim štrajkom u Grč- 
koj obustavljen je avio saobraćaj i 
železnički prevoz, prodavnice su bile 
zatvorene, a u bolnicama je radilo 
samo osoblje za hitne intervencije. 

Masovni protest održan je i u 
Solunu, gde su, kao i u Atini, nošeni 
transparenti ,,EU i MMF - napolje!” i 
spaljivane zastave Evropske unije. 
















ex-Idolmladih 


Bojan Elenkov osloboflen optužbi 


Bojana Elenkova iz Prijedora, o kome smo 
pisali u prethodnom broju Direktne akcije, 
policija je obavestila da je oslobođen svih 
otpužbi za paljenje vozila lokalnih moćnika 
i političkih funkcionera. Levičarske knjige, 
antifašističke nalepnice, zastave, računar i 
ostale stvari koje je policija zaplenila biće 
mu vraćene u roku od pet dana. 

Umesto da odmah odahnemo sa olakša- 
njem što je Bojan oslobođen, treba da se 
zapitamo zašto je za paljevine tri vozila u 
Prijedoru optužen baš on? Zašto su mu 
oduzete knjige, zastave, računar i ostali 
predmeti koji nisu ni na koji način u vezi 
na krivičnim delom za su ga sumnjičili? 


Iako je u startu imao neoboriv dokaz o 
boravku van zemlje u trenutku paljenja 
vozila, on je ipak privođen, ispitivan, mal- 
tretiran. Smatramo da je sasvim osnovana 
pretpostavka da su policijaci namerno lažno 
optužili Bojana. Da bi ga zastrašili, zato što 
je slobodar. Da bi zastrašili njegove prijate- 
lje. Da bi imali formalno opravdanje da mu 
otmu računar i ukradu mu sve podatke, 
e-mailove, kontakte i fajlove. Slučaj Bojana 
Elenkova nije pogreška policije i tužilaštva, 
to nije izolovan ili nasumičan slučaj - reč je 
o organizovanoj državnoj represiji sa ciljem 
da se zastraši svako ko se drzne da podigne 
glas protiv nepravde i eksploatacije. 


Oni jedu 
veverice! 

Kada ste poslednji put videli vevericu? Sve ih 
je manje, kao da ih neko neumoljivo tamani! 
Nakon detaljne istrage, krvavi trag beživotnih 
veveričjih repova vodi nas pravo pred kabinet 
Aleksandra Vučića. Ovaj političar je toliki lju- 
bitelj veveričjeg mesa da ni jedan obrok ne mo- 
že da zamisli bez čorbe, paprikaša, medaljona 
ili paštete pripremljene od mesa ovog glodara. 
Vučićev stan i vikendica prepuni su sablasnih 
vitrina natrpanih prepariranim vevericama, 
a upućeni tvrde da s nestrpljenjem iščekuje 
hladne zimske dane kako bi se šepurio u čak 
četrnaest raskošnih veveričjih bundi. Izvor iz 
Vučićeve svite tvrdi da je ovaj, kako bi pokazao 
ko je glavni u vladi, letos terao Dačića da mu 
hvata veverice po Borskom jezeru. Ivica nije 
imao kud, te je vidno neraspoložen poskočio na 
krošnju i izvadio nekoliko prvoklasnih lešnika 
(služili u kanadskoj ambasadi, pa poneo malo 
i za posle). Dugi kitnjasti rep poput kormila 
držao je životinjicu na odstojanju, ali ju je 
dežmenkasti političar poput pantera ščepao 
zubima, da bi nakon pucanja grane završio s 
plenom pred Acinim nogama. 

Od kuvara najuglednijih beogradskih resto- 
rana saznali smo da veveričetinu rado tamane 
i Zdravko Čolić, Vera Čukić, Žarko Korać i Ti- 
moti Bajford, dok Mrkonjić već s vrata kafane 
šefu kuhinje pruža svežanj veverica s molbom 
da ih pripremi onako kako on voli. Majstori 
kuhinje nam otkrivaju da je meso veverice 
tamne boje i ima ukus zečetine. Potrebno je 
da se nekoliko sati kuva na blagoj vatri, nakon 
čega se od njega prave razni delikatesi od ko- 
jih je najpopularnija pita. 

Pred zaključenje broja saznali smo i pravi 
razlog nedavnog incidenta u kojem je 
učestvovao Nenad Čanak. Naime, prebijeni 
beogradski đilkoš, inače najpoznatiji domaći 
diler vevericama, umesto cenjene srebrne 
veverice, pokušao je kuhinji Čankovog omi- 
ljenog restorana da uvali čak 75 kilograma 
mesa srodnih glodara - pacova kojima je hef- 
talicom prikačio veveričje repove. 

Zbog sočnog slatkastog mesa srebrna veveri- 
ca je pred izumiranjem. Oko 500 najlukavijih 
i najspretnijih primeraka još opstaje na 
Tari. Zanimljivo je da jedna drugu glasnim 
coktanjem upozoravaju na opasnost koja se 
približava, tako da ih je gotovo nemoguće 
uhvatiti. A potražnja nikad veća. 


^Direktnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 


Nastavljeno suđenje Beogradskoj šestorci 


U sredu, 26. septembra, nastavljen je 
montirani sudski proces beogradskim 
anarhistima optuženim da su avgusta 
2009. godine bacili molotovljeve koktele na 
ambasadu Grčke u Beogradu. U početku 
optuženi za međunarodni terorizam, še- 
storo mladih ljudi je provelo gotovo pola 
godine u pritvoru, da bi u junu 2010. godine 
bili u potpunosti oslobođeni svih optužbi. 

Od šestoro optuženih, čak četvoro su 
članovi Anarhosindikalističke inicijative 
(ASI), koju je tužilaštvo u početku pokuša- 
lo da inkriminiše i kao organizaciju, pa je 
jasno da je ovaj potez države usmeren na 


zadavnje udarca čitavoj revolucionarnoj 
levici u Srbiji. 

U julu 2011. godine Apelacioni sud je 
ukinuo oslobađajuću presudu, i ponovo 
je pokrenut postupak protiv Tadeja Ku- 
repe, Sanje Dojkić, Ivana Savića, Nikole 
Mitrovića, Ratibora Trivunca i Ivana 
Vulovića. Na ovom ročištu svi optuženi su 
ostali pri svojim ranijim iskazima, ne izno- 
seći nikakve nove podatke u odnosu na 
prethodno suđenje, pa je nakon saslušanja 
svih optuženih, sudija odredio da se pro- 
ces nastavi, sa saslušavanjem svedoka, 14. 
novembar ove godine. 


Tađej j)rej)oručujeJih 

Rendition 

Posle 11. sep- 
tembra 2001. 

CIA i druge 
bezbednosne 
službe organi- 
zovale su otmice 
i brutalna mu- 
čenja više hi- 
ljada ljudi koje 
su sumljičili za 
terorizam. Na 
prvi pogled, ovo je film o sukobu 
između radikalnog islama i SAD, 
no ovo je zapravo priča o načinu na 
koji sistem funkcioniše. Svi samo 
rade svoj deo posla. Nekima to 
ide lakše, a nekima teže, ali se svi 
trude da odrade svoj deo što bolje. 
I svima je žao, ali ne mogu mnogo 
da vam pomognu. U međuvremenu 
životi ogromnog broja ljudi bivaju 
samleveni u bezličnoj bezbednosno- 
birokratskoj mašineriji. 



Extraordinary 
Rendition 

Ista tema kao u 
filmu „Renditi- 
on“ iz iste godine, 
ali znatno manji 
budžet i drugači- 
ji ugao gledanja. 

Zvuk nije baš 
najbolje urađen i 
kamera je skoro 
amaterska, a rad- 
nja se najviše fo- 
kusira na sprovođenje torture, načine 
isleđivanja i traumu nakon torture, 
koja ostaje do kraja života. Za razliku 
od svog visokobudžetnog parnjaka u 
ovom filmu nema finog agenta CLA ko- 
ji pomaže zatvoreniku, niti ima srečnog 
povratka kuči. Junak filma je slomljen, 
opustošen i gde god da ode i čemu 
god da se vrati, zauvek ostaje u onim 
nočima, u onim ćelijama i sobama za 
mučenje u kojima je njegova čovečnost 
ponižena i pogažena. 




















Vesti Iz medunarodnog radnlčkog pokreta: 

Petoro lučkih radnika iz Aleksandrije u 
Egiptu osuđeno je na tri godine zatvora 
nakon što je predsednik upravnog odbo- 
ra kompanije Alexandria Container & 
Cargo Handling podneo tužbu protiv njih, 
kao i protiv sindikata čiji su članovi, zbog 
„podsticanja na štrajk“ i „remećenja proce- 
sa rada“ Aleksandrijski lučki radnici su, 
inače, u martu organizovali veliki štrajk 
tražeći smenu svih članova upravnog 
odbora firme optuživši ih za korupciju. Ta- 
kođe su tražili i da luka u kojoj rade, a ko- 
ja je nedavno izdata inostranim firmama, 
bude vraćena pod nadležnost države. 

Demonstracije protiv mera štednje u 
Portugaliji 

21. septembar. Oko 10.000 ljudi okupilo 
se ispred predsedničke palate kako 
bi protestovali protiv mera štednje. 
Demonstranti su počeli da se okupljaju 


Centar za liberterske studije predstavlja: 

Marks i Engels: 
Komunistički manifest 

Komunisti s prezirom odbijaju prikrivanje 
svojih pogleda i namera. Oni izjavljuju ot- 
voreno da se njihovi ciljevi mogu postići 
samo nasilnim rušenjem čitavog dosašnjeg 
društvenog poretka. Neka vladajuće klase 
drhte pred komunističkom revolucijom. U 
njoj proleteri nemaju šta da izgube osim svo- 
jih okova. Adobiće čitav svet! 

oko 5 sati popodne, upravo u vreme ka- 
da je u zgradi počinjao sastanak članova 
vlade s predsednikom Anibalom Kavakom 
Silvom. Premijer Pedro Pasos Koeljo 
izjavio je nedavno da će „slušati narod”, 
ali ta demagoška izjava sasvim sigurno 
neće umiriti stotine hiljada stanovnika 
Portugalije koji su žestoko pogođeni no- 
vim merama. Okupljeni su ispred palate 
uzvikivali: „Lopovi!”, „Dosta je pljačke 
naroda!” i „Dajemo vam ostavku!” 

Ovaj protest usledio je svega nekoliko 
dana nakon što su održane najveće 
demonstracije ikad viđene u Portugalu. 
Inače, na ulicama preko 40 gradova ove 
zemlje pretprošle subote okupilo se oko 
500.000 demonstranata. 

Sukobi radnika i policije u fabrici 
„Fokskon’uKini 

24. septembar. Preko 40 radnika povređe- 
no je u sukobima koji su izbili u prostoru fa- 
brike tajvanske firme „Fokskon” ( Рохсопп ) 
na severu Kine, poznate po proizvodnji i 
sklapanju delova za telefon iPhone. Oko 
5.000 policajaca brutalno je intervenisalo 
zbog masovne pobune koja je izbila nakon 
što je pripadnik obezbeđenja fabrike udario 
jednog radnika. 

Kompanija „Fokskon” jedan je od najvećih 


poslodavaca u Kini i zapošljava oko 1,2 
miliona radnika. Izuzetno loši uslovi 
u fabrici do sada su doveli do nekoliko 
pobuna, ali i do masovnih samoubistava 
radnika, koja su u poslednje vreme toliko 
učestala da je kompanija bila prisiljena da 
investira u instaliranje zaštitne mreže kako 
se radnici ne bi bacali u smrt. 

Kompanija Apple jedan je od glavnih 
saradnika „Fokskona”. Njihov iPhone i 
drugi proizvodi sklapaju se upravo u ovim 
fabrikama. Uz svu histeriju i masovnu 
prodaju njihovog novog telefona iPhone 
5, u „Eplu” uopšte ne pokazuju da su 
zabrinuti zbog monstruoznih uslova rada u 
fabrikama tajvanskog proizvođača. 

Antifašistička parada motorista u Atini 

U noći između 15. i 16. septembra ulicama 
Atine provozala se kolona od oko 50 
bajkera sa prepoznatljivim crveno-crnim 
anarhističkim zastavama. Oni su za sobom 
bacali letke kojima su pozivali na borbu 
protiv neonacista, čiji su podmukli napadi 
postali sve učestaliji u četvrtima gde žive 
radnici. U saopštenju na letku pisalo je: 
„Cilj naše akcije je da mobiliše antifašističke 
snage u samoodbrani radničke klase. 
Ulice pripadaju nama, onima koji se bore, 
siromašnima i obespravljenima.” 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
























